એક જમાનામાં તો હૉસ્પિટલમાં ડૉક્ટરના રૃમમાં ટેબલ, ખુરશી, પંખો ને પેશન્ટને તપાસવાનું લાંબું ટેબલ રહેતું. તેવું જ પેશન્ટના રૃમમાં પલંગ, ખુરશી, નાનકડો કબાટ અને પંખો રહેતો. કોઈ ભેદભાવ નહીં. સમય જતાં ડૉક્ટરે પોતાની સાથે પેશન્ટનું પણ ભલું વિચારી દરેક રૃમમાં એસીની સગવડ કરી. પછી જોયું કે જ્યારે જ્યારે પોતે રાઉન્ડ પર નીકળે ત્યારે ત્યારે ટાંપીને બેસી રહેલા પેશન્ટો ઝીણી ઝીણી ફરિયાદો ચાલુ જ કરી દે. આખરે કંટાળીને ડૉક્ટરે પોતાના રૃમમાં નહીં, પણ ઉદાર ભાવના રાખીને દરેક પેશન્ટના રૃમમાં ટીવી મૂકાવી દીધું.